|  |
| --- |
|  **Свети Ѓорѓи** |
|  |
| 
Поглед на црквата „Св. Ѓорѓи" на влезот во Вевчани |
| **македонска православна црква** |
| **Епархија** | Дебарско-кичевска |
| **Архијерејско намесништво** | Струшко |
| **Парохија** | Вевчанска |
| Местоположба |
|  |
| **Координати** | 41°15′03.5″N 20°37′54.8″E﻿ / ﻿41.250972° СГШ; 20.631889° ИГД﻿ / 41.250972; 20.631889Координати: 41°15′03.5″N 20°37′54.8″E﻿ / ﻿41.250972° СГШ; 20.631889° ИГД﻿ / 41.250972; 20.631889 |
| **Место** | Вевчани |
|  **Општина** | Вевчани |
|  **Држава** | Македонија |
| Општи податоци |
| **Покровител** | Свети Ѓорѓи |
|  **Изградба** | 2013 |
|
|  **Ктитор** | Верниците при црквата „Св. Никола" |
|  **Рушење** | 1913 |
| Архитектонски опис |
|

**Свети Великомаченик Георгиј - Победоносец** — најнова црква во селото Вевчани. Црквата е возобновена на местото на стар манастир кој постоел во минатото. Се наоѓа на самиот влез веднаш до портата на Општина Вевчани и непосредно до крстосницата со регионалниот пат Струга-Дебар недалеку од првите куќи на селото Велешта.

Историја и возобновување
------------------------

Информативна табла за изградбата.
Црквата „Свети Великомаченик Георгиј - Победоносец" е возобновувана по точно 100 години на темелите на некогашниот манастир „Свети Ѓорѓија" кој бил целосно разрушен во Охридско-дебарското востание од 1913 година. Обновата е на иницијатива на градоначалникот на Општина Вевчани според кого тоа е многу значајно не само за вевчанци туку и за целиот дримколски крај бидејќи тука се одвивало испраќањето на печалбарите. Темелите за изградбата на црквата биле поставени на 6 мај 2013 година во присуство на тогашниот премиер Никола Груевски и митрополитот Тимотеј Дебарско-кичевски, како и на тогашниот претседател на Собранието Трајко Вељаноски. На ѕидањето работеле осуммина искусни вевчански мајстори кои рачно го обработувале најквалитетниот камен за фасадата. Според проектот за изградба, црквата треба да претставува привлечна градба за верниците и посетителите. Храмот се гради со средства од месните жители и други донации и требало да чини околу 300 илјади евра. Архитект бил Стојче Наумовски, додека градежен изведувач биле „Виа" ДОО - Вевчани.

Поради местоположбата на која е изградена црквата се појавил спор помеѓу Општина Струга и Општина Вевчани, за кој тогашниот министер за локална самоуправа Тахир Хани потврдил дека црквата и портата се наоѓаат на територијата на Општина Вевчани. Земјиштето каде што се гради црквата порано и припаѓало на државата, но според тогашниот месен парохиски свештеник Зоран Попоски, направена е замена за црковен имот од 9 хектари земја каде што постоел разрушениот манастир посветен на Светиот великомаченик Ѓорѓи, според тапијата од 1925 година.

Архитектура
-----------

Црковниот храм е висок 15 метри, со внатрешна површина од 100 м2 и погледната од воздух, наликува на православен крст.

Галерија
--------

* Црквата во 2018 годинаЦрквата во 2018 година
* Црквата во 2018 годинаЦрквата во 2018 година
* Црквата во 2023 годинаЦрквата во 2023 година
* Црквата во 2023 годинаЦрквата во 2023 година
* Црквата во 2023 годинаЦрквата во 2023 година
* Црквата во 2023 годинаЦрквата во 2023 година

Наводи
------

1. 1 2 3 4 5 6 7 8  Ристоска, Александра (1 октомври 2013). „Најквалитетен камен за црквата „Св. Великомаченик Ѓорѓија" во Вевчани". МИА. Посетено на 5 мај 2016.[*мртва врска*]
2. ↑  „Вевчани доби порта, а се обнови и црква". Дневник. 6 мај 2013. Посетено на 5 мај 2016.[*мртва врска*]
3. ↑  „Хани до Села: Портата и црквата се на територија на Вевчани". МКД:мк. 21 октомври 2013. Архивирано од изворникот на 2014-02-19. Посетено на 5 мај 2016.

Надворешни врски
----------------

* Црква „Св. Ѓорѓи" - Вевчани на Ризницата ?